Bono Region

**Bono region** anɛ Ghana region nam piinɛ ayuobʋ (16) la yinne. Brong-Ahafo region  anɛ region kanɛ da kpɛlim ban da nwaae Bono East region nɛ Ahafo region maal region paala la. Sunyani, ka sieba buon ye green city ka di bɛ Ghana la, aan di tempʋtitaar. Sunyani na nyaŋi nwɛ nyɔɔg ye dinɛ an tempʋkanɛ an nyain ka ba lɛn maan zininig nam bɛdegʋ ani yaas.

## Region la maalʋg
Ba da maal region lanɛ ban da nwaae Ahafo region nɛ Bono East region nami yi Brong-Ahafo region la. Region la maalʋg dɔlisnɛ Nana Akuffo Addo da nwɛɛdi o pɔlitis ka yɛl siem yʋʋm tusa ayi nɛ piinɛ ayuobʋ (2016) la. Lʋgʋr paal kanɛ an Ministry of Regional Reorganization and Development, ka Hon. Dan Botwe da aan di tuon gat la da gɔs ka siel wʋsa maal. Yʋʋmtusa ayi nɛ piinɛ ayɔpɔi nwadisa atan (March 2017) la ni, ministry la da maal suoya ye ba pinil region nam la laas nɛ Council of State. Lʋgʋr la da sial nwɛnɛ nɔɔrim pistan nɛ ayuobʋ (36 times) din yi sankanɛ ka ba da maal gbana la yʋʋm tusa ayi nɛ piinɛ ayɔpɔi nwadisa anii (August 2017) la ni. Region nam la maalʋg wʋsa naar da anɛ vɔɔtʋg kanɛ ka ba da kɛ ka nimbanɛ bɛ sʋʋlimin la vɔɔt ye ba maal region paal la 27 December 2018 ka ba da siak nwaae. Brong Ahafo Region da lɛn kae yaasa din ka ba buon ye Brong Ahafo Region Co-ordinating Council (BARCC).

Din nyaaŋ, dɔlisid 1992 wada gbaʋŋ la, Article 255 nɛ Article 186 of the Local Governance Act, 2016 (Act 936 as Amended), Bono Regional Co-ordinating Council (BRCC) anɛ bʋn saaŋ ka die BARCC nɔbir. Nɛɛŋa zug, di da mɔr suor ye ba zuŋ BRCC ka di nyaŋi tʋmi di tʋʋma din nar siem.

## Din pʋ siem
Region la tʋmnɛ pɔlitical administration dɔlisid local government system. Region la pʋnɛ MMDA's piinɛ ayi (12) (Di pʋ mɔr Metropolitanɛ, Municipal nam anu (5) nɛ Ordinary Assembly nam ayɔpɔi (7). District, Municipal or Metropolitan Assembly, wʋsa mɔr Chief Executive, onɛ zieni tis gɔmena la ka lɛɛ tʋmmi dɔlisid presiding member onɛ ka assembly members gaŋ ye o aan ba tuon gat la.

## Zʋbanɛ ka ba kuodi ani
Teŋ la topography anɛ dinɛ bɛ teŋin ka pʋ gaad 152 metresɛ. Di mɔr tiis banɛ maae siaa ka tan la mɔr kʋʋlim hali. Region la kuod zʋkuosa (Cash crops) nwɛnɛ atinya, timber, nɛ banɛ kpɛlim, nɛ diibnam nwɛnɛ kawɛnna, banki, bɔɔdia, baŋkan, kamantɔɔsi/toosi nɛ sieba bɛdegʋ.

## Zinig nɛ labisim
Bono Region tɔtnɛ Savannah Region lɛbid Ya*-*datiʋŋ,ka tɔt nɛ  Ghana-Côte d'Ivoire lɛbid Ya-tuona, Ya-nyaaŋ anɛ Bono East, ka Ya-nyaaŋ an Ahafo Region.

Di mɔr nidib kal nwɛnɛ miliyɔŋ yinne, tusa kɔbisyi nɛ anii, kɔbisyuobʋ nɛ pisnaasi nɛ awai (1,208,649) dɔlisid Ghana statistical service yʋʋm tusa ayi nɛ pisi nɛ yinne (2021) nidib kaalʋg la.

## Zinivɛnlla nɛ gɔɔnb zinig
Bui National Park,.

Bui Dam, 

Duasidan Monkey Sanctuary

## Gbaʋŋ zamisʋg nɛ pʋʋsim
Region la na nyaŋi nwɛ nyɔɔg nɛ din mɔr public institutions nwɛnɛ

University of Energy and Natural Resources, 

Sunyani Technical University, 

Dormaa Senior High School, 

Sunyani Senior High school, 

St. Vitus, 

Notre Dame Girls Senior High School, 

Sacred Heart Senior High School, 

Twene Amanfo Senior High Technical School,

Odumanseman Senior High School,

Bonoman Senior High School,

Abesim Senior High School 

**Nɛ asʋo-m-mɛŋ Sakuya bɛdegʋ nwɛnɛ**

Catholic University bɛ Fiapre, 

Ideal College, 

Saint James Senior High Seminary bɛ Abesim, 

Miracle Preparatory Junior & High School, 

Sunyani Business High School.

Bono Ancestral Worship and spirituality ka Kristo biis pʋ'ʋsim an pʋ'ʋskanɛ gat banɛ kpɛlim la. 

## Buudi malima nɛ nidib bɛllim
Buudi malima nɛ tiga bɛdegʋ bɛ region la ni. Kwafie an dinɛ ka Dormaa, Berekum nɛ Nsoatre dim maan nwadis piinɛ yinne, nwadis piinɛ ayi nɛ yʋʋmpaal nwadig la mi ka Munufie mɛ an dinɛ ka Drobo nam maan. Ba maan tiga bama ye ba pie ka diis naakʋgʋs la nɛ bada la. Ka di dabistitaar bɛnɛ naayin la. Nidib niŋ yadda ye di anɛ Dormaa Ahenkro (Aduana) dim mɔr bugum kpɛn Ghana na,din ka ba tiend nintitaakaŋa yɛla. Akwantukese anɛ dinɛ ka Suma nidib maani o nwadisa atan la ni

## Gbanvɛɛnsa